Madridning «Real» futbol klubi hujumchisi Krishtianu Ronaldu o‘g‘lining futbolchi bo‘lishini hamda hujumchi pozitsiyasida o‘ynashini orzu qilishi haqida gapirdi. «Ba’zi kishilar o‘g‘limga otasidan ham yaxshi futbolchi borligi haqida aytishadi, biroq u bunga qanday javob qaytarishni yaxshi biladi. U aqlli bola, xuddi men kabi. Unga har doim odobli bo‘lishi kerakligini aytaman. Hayotida murakkab davrlar bo‘lishini bilaman, sababi hasad qiluvchilar juda ko‘p. Biroq u baxtli bo‘ladi. Albatta, o‘g‘lim futbolchi bo‘lishini istagan bo‘lardim. Bu qiyin ekanidan ham xabarim bor, ammo u o‘zi istagan kasbni tanlashi mumkin. Men unga bosim o‘tkazmayman. Agarda u futbolchi bo‘lsa, hujumchi pozitsiyasida o‘ynashini xohlardim», - deya Ronalduning so‘zlarini keltiradi Tribuna.uz.